
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Προγράμματος Μεταπτυχιακών Σπουδών «Νέα 


Υλικά και Τεχνολογίες στο Σχεδίασμά Έργων από Ο¬ 
πλισμένο Σκυρόδεμα» του Τμήματος ΠΟΛΙΤΙΚΩΝ ΜΗ¬ 
ΧΑΝΙΚΩΝ του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ 

ΘΡΑΚΗΣ. 1 

Έγκριση Προγράμματος Μεταπτυχιακών Σπουδών Υ¬ 
ΔΡΑΥΛΙΚΗ ΜΗΧΑΝΙΚΗ του Τμήματος ΠΟΛΙΤΙΚΩΝ ΜΗ¬ 
ΧΑΝΙΚΩΝ του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ 
ΘΡΑΚΗΣ. 2 


Έγκριση Διαπανεπιστημιακού - Διατμηματικού προγράμ¬ 
ματος Μεταπτυχιακών Σπουδών με τίτλο «ΜΑΘΗΜΑ¬ 
ΤΙΚΑ ΤΗΣ ΑΓΟΡΑΣ ΚΑΙ ΤΗΣ ΠΑΡΑΓΩΓΗΣ» του Τμήμα¬ 
τος Μαθηματικώντου Πανεπιστημίου Αθηνών, Πληρο¬ 
φορικής του Οικονομικού Πανεπιστημίου Αθηνών, 
Οικονομικών Επιστημών του Πανεπιστημίου Αθηνών 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Β7/569Α (1) 

Έγκριση Προγράμματος Μεταπτυχιακών Σπουδών «Νέα Υλι¬ 
κά και Τ εχνολογίες στο Σχεδίασμά Έργων από Οπλισμέ¬ 
νο Σκυρόδεμα» του Τμήματος ΠΟΛΙΤΙΚΩΝ ΜΗΧΑΝΙΚΩΝ 
του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

α) Των άρθρων 11, 12 και 13 του Ν.2083/92 (ΦΕΚ 159 τ.Α’) 
«Εκσυγχρονισμός της Ανωτάτης Εκπαίδευσης». 

β) Του άρθρου Ιδτου Ν.2327/1995 (ΦΕΚ 156τ. Α’) «Εθνικό 
Συμβούλιο Παιδείας, ρύθμιση θεμάτων Έρευνας Παιδείας 
κ.λπ.» 

γ) Του άρθρου 29Α'του Ν. 1558/1985 (ΦΕΚ 137 Α’) «Κυβέρ¬ 
νηση και Κυβερνητικά Όργανα», όπως αυτό προστέθηκε με 
το άρθρο 27 του Ν.2081/1992 (ΦΕΚ 154 Α’) «Ρύθμιση του θε¬ 
σμού των επιμελητηρίων ... και άλλες διατάξεις» και αντικα- 
ταστάθηκε με την παράγραφο 2α του άρθρου 1 του 
Ν.2469/1997 (ΦΕΚ 38Α’) «Περιορισμός και βελτίωση της α- 
ποτελεσματικότητας των κρατικών δαπανών και άλλες δια¬ 
τάξεις». 


δ) Την αριθ. Ο (94) 1423/29-7-97 απόφαση της Επιτροπής 
Ευρωπαϊκών Κοινοτήτων, σχετικά με τη χορήγηση συνδρο¬ 
μής του Ευρωπαϊκού Κοινοτικού Ταμείου (ΕΚΤ) και του Ευ¬ 
ρωπαϊκού Ταμείου Περιφερειακής Ανάπτυξης (ΕΤΠΑ) για την 
υλοποίηση του ΕΠΕΑΕΚπου εντάσσεται στο Κοινοτικό Πλαί¬ 
σιο Στήριξης στην Ελλάδα. 

2. Το γεγονός ότι από τις διατάξεις της απόφασης αυτής 
δενπροκαλείται δαπάνη εις βάρος του Κρατικού Προϋπολο¬ 
γισμού, σύμφωνα με τη διάταξη της παραγράφου 4 του άρ¬ 
θρου 1 του Ν.2469 (ΦΕΚ 38 τ.Α’) «Περιορισμός και βελτίωση 
της αποτελεσματικότητας των Κρατικών δαπανών και άλλες 
διατάξεις». 

3. Το απόσπασμα πρακτικού της Γ.Σ.Ε.Σ. του Τμήματος Πο¬ 
λιτικών Μηχανικώντης Πολυτεχνικής Σχολής ΔΠΘ (συνεδρία 
3/25-2-1998 και 5/14-5-1998). 

4. Το απόσπασμα πρακτικού της Συγκλήτου με την ειδική 
σύνθεση του Δημοκρίτειου Πανεπιστημίου Θράκης, (συνε¬ 
δρία 28/24-9-1998), αποφασίζουμε: 

Εγκρίνουμε από το ακαδημαϊκό έτος 1997-1998 τη λει¬ 
τουργία του Προγράμματος Μεταπτυχιακών Σπουδών 
(Π.Μ.Σ.) «Νέα Υλικά και Τεχνολογίες στο Σχεδίασμά Έργων 
από Οπλισμένο Σκυρόδεμα» του Τμήματος ΠΟΛΙΤΙΚΩΝ ΜΗ¬ 
ΧΑΝΙΚΩΝ του Δημοκρίτειου Πανεπιστημίου Θράκης σύμφω¬ 
να με τα εξής: 

Άρθρο 1 

Γ ενικές Διατάξεις 

Το τμήμα ΠΟΛΙΤΙΚΩΝ ΜΗΧΑΝΙΚΩΝ του Δημοκρίτειου Πα¬ 
νεπιστημίου Θράκης οργανώνει και λειτουργεί Μεταπτυχια¬ 
κό Πρόνραμμα Σπουδών στο γνωστικό αντικείμενο «Νέα Υλι¬ 
κά και Τεχνολογίες στο Σχεδίασμά Έργων από Οπλισμένο 
Σκυρόδεμα» από το ακαδημαϊκό έτος 1998-99, σύμφωνα με 
τις διατάξεις της απόφασης αυτής και τις διατάξεις των άρ¬ 
θρων 10έως 12του Ν. 2083/92. 

Άρθρο 2 

Αντικείμενο -Σκοπός 

Αντικείμενο του Π.Μ.Σ. είναι η μεταπτυχιακή διδασκαλία, έ¬ 
ρευνα και πρακτική εφαρμογή σε κλάδους Πολιτικού Μηχα¬ 
νικού σχετικούς με τις νεώτερες εξελίξεις στον ευρύτερο χώ¬ 
ρο σχεδιασμού και ειδικών τεχνολογιών κατασκευών από ο¬ 
πλισμένο σκυρόδεμα και αποβλέπει (α) στη χορήγηση 
Μεταπτυχιακού Διπλώματος Ειδίκευσης (Μ.Δ.Ε.) στα«Νέα Υ¬ 
λικά και Τεχνολογίες στο Σχεδίασμά Έργων από Οπλισμένο 
Σκυρόδεμα» (άρθρο 12, παράγραφος Ια του Ν.2083/92) και 
(β) στην απονομή Διδακτορικού Διπλώματος του Τμήματος 
Πολιτικών Μηχανικών (άρθρο 3 του παρόντος). 

Σκοπός του Π.Μ.Σ. είναι: 

(α) Η μεταφορά γνώσης για τη χρήση νέων τεχνολογιών ό¬ 
πως σκυροδεμάτων υψηλών προδιαγραφών, ινοσκυροδεμά- 
των, τεφροσκυροδεμάτων, ρητινών, τεχνολογιών αποκατά¬ 
στασης βλαβών. 

(β) Η εμβάθυνση στις σύγχρονες αντιλήψεις σχεδιασμού, η 
εφαρμογή των νέων κανονισμών σκυροδέματος και αντισει¬ 
σμικού καθώς και των προδιαγραφών και διατάξεων σχετι¬ 
κών με τις νέες τεχνολογίες και τη διάβρωση. 

(γ) Η προαγωγή της επιστημονικής έρευνας που διεξάγε¬ 
ται διεθνώς στο πεδίο αυτό της επιστήμης του Πολιτικού Μη¬ 
χανικού. 

(δ) Η αποτελεσματικότερη αντιμετώπιση των αναγκών και 
προβλημάτωντων μεγάλων τεχνικών έργωντης χώρας, τα ο¬ 
ποία έχουν σχέση με τη χρήση νέων, ειδικώντεχνολογιών στο 
σχεδίασμά κατασκευών οπλισμένου σκυροδέματος. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) στον εξής 
τομέα: 

«Νέα Υλικά και Τεχνολογίες στο Σχεδίασμά Έργων από Ο¬ 
πλισμένο Σκυρόδεμα». 

β) Διδακτορικό Δίπλωμα (Δ.Δ) Μηχανικού του Τμήματος 
Πολιτικών Μηχανικών για την κατηγορία 1 των εισαγομένων 
φοιτητών (άρθρο 4του παρόντος). 

γ) Διδακτορικό Δίπλωμα (Δ.Δ.) του Τμήματος Πολιτικών 
Μηχανικών για όλες τις άλλες κατηγορίες εισαγομένων φοι¬ 
τητών. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί απόφοιτοι των ακόλουθων τμη¬ 
μάτων: 

1) (α) Διπλωματούχοι. Πολιτικοί Μηχανικοί Τμημάτων Α.Ε.Ι. 
της χώρας ή ισοτίμων Τμημάτων Α.Ε.Ι. της αλλοδαπής (β) Δι¬ 
πλωματούχοι Μηχανικοί συγγενούς ειδικότητας Τμημάτων 
ΑΕΙ της χώρας ή ισοτίμων Τμημάτων της αλλοδαπής. 

2) Απόφοιτοι ισοτίμων Τμημάτων της ημεδαπής ή αλλοδα¬ 
πής από θετικές ή τεχνολογικές κατευθύνσεις σε ποσοστό ε¬ 
πί των εισαγομένων φοιτητών καθοριζόμενο κάθε φορά από 
τη Γ ενική Συνέλευση Ειδικής Σύνθεσης (Γ.Σ.Ε.Σ.) του Τμήμα¬ 
τος ύστερα από εισήγηση της Γ.Σ.Ε.Σ. του Τομέα Σχεδια- 
σμού και Κατασκευής Δομικών Έργων. 

3) Με τον ίδιο ως άνω περιορισμό γίνονται κατ' αρχήν δε¬ 
κτές προς εξέταση και αιτήσεις υποψηφιότητας κατόχων τίτ¬ 
λων σπουδών λοιπών τμημάτων συγγενούς γνωστικού αντι¬ 
κειμένου, σύμφωνα μετά προβλεπόμενα στις ισχύουσες δια¬ 
τάξεις και νόμους. 

Η απόκτηση Μ.Δ.Ε. ή Δ.Δ. από τους αποφοίτους των κατη¬ 
γοριών 1 (β), 2 και 3 δεν συνεπάγεται και την απόκτηση του 
βασικού Διπλώματος Πολιτικού Μηχανικού. 

Άρθρο 5 

Χρονική Διάρκεια 

Η χρονική διάρκεια για την απονομή του κατά το άρθρο 3 
Μεταπτυχιακού Διπλώματος Ειδίκευσης ορίζεται σε δύο (2) 
διδακτικά εξάμηνα για τη κατηγορία 1 των εισαγομένων φοι¬ 
τητών (άρθρο 4 του παρόντος) και για ορισμένες περιπτώ¬ 
σεις των άλλων κατηγοριών των εισαγομένων φοιτητών που 
εξαρτάται από τα προσ όντα τους και για τις οποίες αποφασί¬ 
ζει σχετικά η Γενική Συνέλευση Ειδικής Σύνθεσης (Γ.Σ.Ε.Σ.) 
του Τμήματος ύστερα από εισήγηση της Γ.Σ.Ε.Σ. του Τομέα 
Σχεδιασμού και Κατασκευής Δομικών Έργων. Για όλες τις 
άλλες περιπτώσεις και κατηγορίες, η χρονική διάρκεια ορί¬ 
ζεται σε τέσσερα (4) διδακτικά εξάμηνα . 

Οι Μεταπτυχιακοί Φοιτητές (Μ.Φ.) των κατηγοριών 1 (β), 2 
και 3, παράλληλα με τα μεταπτυχιακά μαθήματα, απαιτείται 


να παρακολουθήσουν και να εξεταστούν επιτυχώς σε έναν α¬ 
ριθμό προπτυχιακών μαθημάτων, που καθορίζεται κατά πε¬ 
ρίπτωση από τη Γ.Σ.Ε.Σ. του Τμήματος ύστερα από εισήγηση 
της Γ.Σ.Ε.Σ. του Τομέα Σχεδιασμού και Κατασκευής Δομικών 
Έργων. 

Η χρονική διάρκεια για την εκπόνηση και απονομή του κα- 
τάτο άρθρο 3 Διδακτορικού Διπλώματος (Δ.Δ.) ορίζεται σε έ¬ 
ξη (6) επί πλέον εξάμηνα κατ’ ελάχιστο και δώδεκα (12) διδα¬ 
κτικά εξάμηνα κατά μέγιστο, με δυνατότητα επέκτασης άλλα 
τέσσερα (4) το πολύ εξάμηνα από τη Γ ενική Συνέλευση Ειδι¬ 
κής Σύνθεσης (Γ.Σ.Ε.Σ.) του Τμήματος ύστερα από αιτιολο¬ 
γημένη εισήγηση της Γ.Σ.Ε.Σ. του Τομέα Σχεδιασμού και Κα¬ 
τασκευής Δομικών Έργων. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και οι κάθε άλλου είδους εκπαιδευτικές 
και ερευνητικές δραστηριότητες για την απονομή των κατά 
το άρθρο 3τίτλων ορίζονται ως εξής: 

ΓΙΑ ΤΟ ΜΕΤΑΠΤΥΧΙΑΚΟ ΔΙΠΛΩΜΑ ΕΙΔΙΚΕΥΣΗΣ (Μ.Δ.Ε.) 

Α. Μαθήματα 

Μαθήματα Α' εξαμήνου 

1. Νέες αντιλήψεις και νέα υλικά στο σχεδίασμά οπλισμέ¬ 
νου σκυροδέματος. 

2. Νέα σύγχρονα υλικά. 

3. Μηχανική της θραύσης. 

4. Πειραματικές μέθοδοι τεχνολογίας και ελέγχου σκυρο¬ 
δέματος. 

5. Χημεία τσιμέντου (νόμος ενυδάτωσης τσιμέντων). 

6. Οπλισμένο σκυρόδεμα και σύγχρονη βιομηχανοποιημέ- 
νη δόμηση. 

7. Νέες αντιλήψεις στη σεισμική μηχανική. 

8. Πεπερασμένα στοιχεία στη μηχανική. 

Μαθήματα Β’ εξαμήνου 

1. Ερευνητική μεθοδολογία του οπλισμένου σκυροδέματος. 

2. Σεισμική συμπεριφορά στοιχείων και κατασκευών οπλι¬ 
σμένου σκυροδέματος. 

3. Σύγχρονα υλικά και μηχανική συμπεριφορά. 

4. Τεχνικές ελέγχου και επεμβάσεων στις κατασκευές ο¬ 
πλισμένου σκυροδέματος. 

5. Θέματα πειραματικής αντοχής των υλικών. 

6. Διάβρωση σκυροδεμάτων και σιδηρού οπλισμού. 

7. Σύγχρονα συστήματα προστασίας και κάλυψης κατα¬ 
σκευών από οπλισμένο σκυρόδεμα και νέα υλικά. 

Β. Διάρκεια, Φύση και Διδασκαλία Μαθημάτων 

Γ ενικά 

-Το πρόγραμμα μεταπτυχιακών μαθημάτων διαμορφώνε¬ 
ται κάθε ακαδημαϊκό έτος από τη Γ.Σ.Ε.Σ. (Γενική Συνέλευση 
Ειδικής Σύνθεσης) του Τμήματος ύστερα από εισήγηση της 
Γ.Σ.Ε.Σ. του αντίστοιχου Τομέα. 

-Οι μεταπτυχιακοί φοιτητές (Μ.Φ.) εγγράφονται υποχρεω¬ 
τικά στο Π.Μ.Σ. 

-Η παρακολούθηση των μαθημάτων είναι υποχρεωτική. 

Διάρκεια και φύση μαθημάτων 

-Κάθε μάθημα διαρκεί ένα εξάμηνο δηλ. δεκατρείς (13) ε¬ 
βδομάδες και περιλαμβάνει τουλάχιστον σε τρεις διδακτικές 
ώρες εβδομαδιαίως (τρεις θεωρία ή δύο θεωρία και δύο α¬ 
σκήσεις και παραδείγματα) και τρεις διδακτικές μονάδες. Ο 
αριθμός των μεταπτυχιακών μαθημάτων δεν είναι δυνατόν να 
είναι λιγότερος του έξι (6). 

-Τα υπόλοιπα μαθήματα επιλέγονται από τον Μ.Φ. ύστερα 
από υπόδειξη του Επιβλέποντα Καθηγητή σύμφωνα με την ει¬ 
δικότερη κατεύθυνση που ακολουθείται και το πιθανό θέμα 
της Μεταπτυχιακής Διπλωματικής διατριβής. 

-Η Μεταπτυχιακή Διατριβή αντιστοιχεί σε έξη (6) διδακτικές 
μονάδες και εκπονείται παράλληλα κατάτο 2ο εξάμηνο. Είναι 

δυνατή η επέκταση του χρόνου εκπόνησης της διατριβής κα¬ 
τά ένα εξάμηνο. 

ΓΙΑ ΤΟ ΔΙΔΑΚΤΟΡΙΚΟ ΔΙΠΛΩΜΑ 

-Η επιτυχής εξέταση στα μαθήματα κύκλου σπουδών του 
Μ ,Δ. Ε. θεωρείται βασική προϋπόθεση για την ανάθεση θέμα¬ 
τος και την έναρξη εκπόνησης της διδακτορικής διατριβής. 

-Δικαίωμα εγγραφής στο Π.Μ.Σ. που οδηγεί στη χορήγηση 
Διδακτορικού Διπλώματος (Δ.Δ.) μπορεί να έχουν και οι κά¬ 
τοχοι Μ.Δ.Ε. από άλλο Τμήμα του ιδίου ή άλλου ΑΕΙ της χώ¬ 
ρας, ή αντίστοιχου αναγνωρισμένουτης αλλοδαπής, ύστερα 
από απόφαση της Γ.Σ.Ε.Σ. του Τμήματος και σχετική εισήγη¬ 
ση της Γ.Σ.Ε.Σ. του Τομέα. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο σε τριάντα (30). 

Άρθρο 8 
Προσωπικό 

Στο Π.Μ.Σ. θα συμμετάσχουν τουλάχιστον δέκα (10) μέλη 
ΔΕΠ του Τμήματος Πολιτικών Μηχανικών της Πολυτεχνικής 
Σχολής ΔΠΘ, καθώς και μέλη ΔΕΠ άλλων ΑΕΙ και, επίσης, ε- 
ξειδικευμένοι διδάσκοντες, σύμφωνα με την παρ. 3α, άρθρο 
12του Ν.2083/92. 

Άρθρο 9 

Υλικοτεχνική Υποδομή 

Θα χρησιμοποιηθεί η υπάρχουσα υλικοτεχνική υποδομή 
του Τμήματος Πολιτικών Μηχανικών (Εργαστήρια Τομέα 
Σχεδιασμού και Κατασκευής Δομικών Έργων, Αίθουσες Δι¬ 
δασκαλίας Τμήματος Πολιτικών Μηχανικών, Όργανα και Ε¬ 
ξοπλισμός των Εργαστηρίων του Τομέα, προγράμματα λογι¬ 
σμικού κλπ.). 

Ακόμη, θα απαιτηθεί νέος εξοπλισμός, περιορισμένης έ¬ 
κτασης, συμπληρωματικός του υφιστάμενου, ώστε να προ- 
κύψουν πειραματικές διατάξεις ικανές για τις εργαστηριακές 
δοκιμές που θα διεξάγονται στα πλαίσια του Π.Μ.Σ.. Ο νέος 
εξοπλισμός θα εγκατασταθεί στα εργαστήρια του Τμήματος 
Πολιτικών Μηχανικών ΔΠΘ που συμμετέχουν στο Π.Μ.Σ.. Πε¬ 
ραιτέρω, θα απαιτηθεί περιορισμένη προσαρμογή και βελ¬ 
τίωση του χώρου του εργαστηρίου Οπλισμένου Σκυροδέμα¬ 
τος ΣΠΘ (ελαιοχρωματισμός, προμήθεια διαχωριστικών, 
φωτισμός, καθίσματα, ψευδοροφή, πλακίδια δαπέδου), ώ¬ 
στε να είναι αυτός σε θέση να ανταποκριθεί στις αυξημένες 
ανάγκες που θα προκύψουν για την εκπαίδευση σε εργαστη¬ 
ριακά θέματα των σπουδαστών του Π.Μ.Σ.. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει για πέντε (5) χρόνια. 

Άρθρο 11 

Κόστος Λειτουργίας 

Από 1-1-1997 έως 31 -12-1999 το κόστος του αρχικού σχε- 
διασμού (καταγραφή, αξιολόγηση, επεξεργασία αντίστοι¬ 
χων προγραμμάτων Πανεπιστημίων αλλοδαπής και κατα¬ 
γραφή ενσωμάτωσης στη διδακτέα ύλη αναγκών - προβλη¬ 
μάτων μεγάλων τεχνικών έργων της χώρας) καθώς και το 
κόστος λειτουργίας υπολογίζεται σε 181.750.000 δρχ. που 
θα καλυφθεί από το πρόγραμμα του ΕΠΕΑΕΚ και το οποίο α¬ 
ναλύεται ως εξής (σύμφωνα με την προκήρυξη του ΕΠΕΑ¬ 
ΕΚ): 

α) Αμοιβές (μέλη ΔΕΠ, εξωτ. Συνεργάτες, διοικητικό προ¬ 
σωπικό), 50.850.000 δρχ. 

β) Δαπάνες μετακινήσεων, 22.800.000 δρχ. 


γ) Δαπάνες για αναλώσιμα και άλλες προμήθειες, 
16.000.000 δρχ. 

δ) Δαπάνες υποτροφίας, 48.600.000 δρχ. 

ε) Υλικοτεχνική Υποδομή, 34.500.000 δρχ. 

στ) Γ ενικές Δαπάνες. 9.000.000 δρχ. 

Από 1-1-2000 το ετήσιο κόστος λειτουργίας αναλύεται ως 
εξής: 

α)Αμοιβές μελών ΔΕΠ, Εξωτερικών Συνεργατών και Διοι¬ 
κητικού Προσωπικού 10.000.000 δρχ. 

β) Δαπάνες μετακινήσεων, 1.000.000 δρχ. 
γ) Δαπάνες για αναλώσιμα και άλλες προμήθειες, 
1,000.000 δρχ. 

δ) Γενικές Δαπάνες, δρχ. 1.000.000 δρχ. 

ε) Δαπάνες για τη βελτίωση και ενίσχυση της υλικοτεχνικής 
υποδομής, κ.ο.κ. 

Πηγές χρηματοδότησης λειτουργίας (μετά τη περίοδο 
χρηματοδότησης ΕΠΕΑΕΚ) θα είναι κυρίως κονδύλια προερ¬ 
χόμενα από την επιχορήγηση ΤΣΜΕΔΕ που δίνεται στις Πο¬ 
λυτεχνικές Σχολές της χώρας. 

Άρθρο 12 

Μεταβατικές Διατάξεις 

- Στο Π.Μ.Σ. υποχρεωτικά εντάσσονται όσοι υπέβαλαν αί¬ 
τηση για εκπόνηση Διδακτορικής Διατριβής (Δ.Δ.) στο Τμήμα 
Πολιτικών Μηχανικών ΔΠΘ στην κατεύθυνση Σχεδιασμού και 
Κατασκευής Δομικών Έργων, μετά την ημερομηνία της συ¬ 
νεδρίασης της Γ.Σ. του Τμήματος που ενέκρινε το παρόν σχέ¬ 
διο, δηλ. την 15-5-1996 και για τους οποίους διαπιστώνει και 
αποφασίζει η Τριμελής Εισηγητική Επιτροπή ότι το αντικεί¬ 
μενο της διατριβής τους εμπίπτει στο αντικείμενο του παρό¬ 
ντος Π.Μ.Σ. 

Οι φοιτητές αυτοί, κατά τη μεταβατική περίοδο έγκρισης, 
του Π.Μ.Σ. και μέχρι να δημοσιευθεί το παρόν στην Εφημερί- 
δατης Κυβέρνησης, υποχρεούνται στην παρακολούθηση και 
εξέταση των μαθημάτων του εγκριθέντος Π.Μ.Σ. στο αντί¬ 
στοιχο γνωστικό αντικείμενο. Η παρακολούθηση και επιτυ¬ 
χής εξέταση στα μαθήματα αυτά εντάσσεται στα πλαίσια της 
εκπόνησης της διδακτορικής τους διατριβής και δεν οδηγεί 
στην απονομή Μ.Δ.Ε. 

- Από τους νυν υπηρετούντες υποψηφίους διδάκτορες αυ¬ 
τόματα εξαιρούνται της ως άνω υποχρέωσης όσοι ύστερα α¬ 
πό σχετική άδεια της Τριμελούς Συμβουλευτικής Επιτροπής 
βρίσκονται στο στάδιο συγγραφής της Διδακτορικής Διατρι¬ 
βής· 

- Για όλους τους υπόλοιπους, θα αποφασίσει κατά περί¬ 
πτωση η Γ.Σ.Ε.Σ. του Τμήματος αν εξακολουθούν να είναι ε¬ 
νεργοί μεταπτυχιακοί φοιτητές ή όχι, ύστερα από αιτιολογη¬ 
μένη πρόιαση της Τριμελούς Συμβουλευτικής Επιτροπής, η 
οποία οφείλει να παρουσιάσει τη μέχρι τώρα πρόοδο του υ¬ 
ποψηφίου στην εκπόνηση της διδακτορικής του διατριβής 
και συγκεκριμένα (α) την επιστημονική του δράση (συμμετο¬ 
χή σε συνέδρια, σεμινάρια κλπ., συμμετοχή σε ερευνητικά 
προγράμματα κ.ο.κ.) (β) την παρουσία του στο ίδρυμα και τη 
συμμετοχή του στις δραστηριότητες του και (γ) την τακτική 
κατάθεση από τη Συμβουλευτική Επιτροπή των προβλεπά- 
μενων ετήσιων εκθέσεων προόδου του υποψηφίου διδάκτο¬ 
ρα. Όσοι χαρακτηρισθούν ως ενεργοί μεταπτυχιακοί φοιτη¬ 
τές θα έχουν τα ίδια δικαιώματα και υποχρεώσεις που περι- 
γράφονται στο παρόν σχέδιο για τους μεταπτυχιακούς 
φοιτητές ενώ οι υπόλοιποι θα εκπέσουντης ιδιότητας του υ¬ 
ποψηφίου διδάκτορα του Τμήματος Πολιτικών Μηχανικών 
και θα πρέπει να υποβάλουν νέα αίτηση για την ένταξή τους 
στο Π.Μ.Σ. 

- Από τις ως άνω διατάξεις εξαιρούνταιτα υπηρετούντο μέ¬ 
λη Ε.Δ.Π. 

- Κανένα πρόγραμμα Π.Μ.Σ. του Τμήματος δε θα υλοποιεί¬ 
ται, αν πριν την εφαρμογή του δεν έχει εκδοθεί έγκαιρα η α- 

παραίτητη σειρά διδακτικών συγγραμμάτων, βοηθημάτων, 
σημειώσεων κλπ., δεν έχει ανακοινωθεί το πρόγραμμα μαθη¬ 
μάτων, οι διδάσκοντες, το πρόγραμμα εξετάσεων με συγκε¬ 
κριμένες ημερομηνίες κ.ο.κ. 

-Με τη δημοσίευση του παρόντος στην Εφημερίδα της Κυ- 
βερνήσεως, εντάσσονται αυτόματα σε όλες τις διατάξεις 
του, όσοι φοιτητές έχουν ήδη αρχίσει πειραματικά την πα¬ 
ρακολούθηση των προβλεπομένων μαθημάτων του Π.Μ.Σ. 
(άρθρο 6 του παρόντος). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Νοεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. Β7/569 (2) 

Έγκριση Προγράμματος Μεταπτυχιακών Σπουδών ΥΔΡΑΥ¬ 
ΛΙΚΗ ΜΗΧΑΝΙΚΗ του Τμήματος ΠΟΛΙΤΙΚΩΝ ΜΗΧΑΝΙ¬ 
ΚΩΝ του ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 11, 12 και 13 του Ν.2083/92 (ΦΕΚ 159τ.Α’) 
«Εκσυγχρονισμός της Ανωτάτης Εκπαίδευσης». 

β) Του άρθρου Ιθπαρ. 1 και2του Ν.2327/1995 (ΦΕΚ 156τ. 
Α') «Εθνικό Συμβούλιο Παιδείας, ρύθμιση θεμάτων Έρευνας 
Παιδείας κλπ.» 

γ) Του άρθρου 29Α’του Ν. 1558/1985 (ΦΕΚ 137 Α’) «Κυβέρ¬ 
νηση και Κυβερνητικά Όργανα», όπως αυτό προστέθηκε με 
το άρθρο 27 του Ν.2081/1992 (ΦΕΚ 154 Α’) «Ρύθμιση του θε¬ 
σμού των επιμελητηρίων ... και άλλες διατάξεις» και αντικα- 
ταστάθηκε με την παράγραφο 2α του άρθρου 1 του 
Ν.2469/1997 (ΦΕΚ 38Α' ) «Περιορισμός και βελτίωση της α- 
ποτελεσματικότητας των κρατικών δαπανών και άλλες δια¬ 
τάξεις» 

δ) Την αριθ. Ο (94) 1423/29-7-97 απόφαση της Επιτροπής 
Ευρωπαϊκών Κοινοτήτων, σχετικά με τη χορήγηση συνδρο¬ 
μής του Ευρωπαϊκού Κοινοτικού Ταμείου (ΕΚΤ) και του Ευ¬ 
ρωπαϊκού Ταμείου Περιφερειακής Ανάπτυξης (ΕΤΠΑ) για την 
υλοποίηση του ΕΠΕΑΕΚπου εντάσσεται στο Κοινοτικό Πλαί¬ 
σιο Στήριξης στην Ελλάδα. 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπολο¬ 
γισμού, σύμφωνα με τη διάταξη της παραγράφου 4 του άρ¬ 
θρου 1 του Ν.2469 (ΦΕΚ38τ.Α’) «Περιορισμός και βελτίωση 
της αποτελεσματικότητας των Κρατικών δαπανών και άλλες 
διατάξεις». 

3. Το απόσπασμα πρακτικού της Γ.Σ.Ε.Σ. του Τρήματος Πο¬ 
λιτικών Μηχανικών της Πολυτεχνικής Σχολής Δ.Π.Θ. (Συνε¬ 
δρία 3/25-2-1998 και 5/14-5-1998). 

4. Το απόσπασμα πρακτικού της Συγκλήτου με την ειδική 
σύνθεση του Δημοκριτείου Πανεπιστημίου Θράκης. (Συνε¬ 
δρία 28/24-9-1998), αποφασίζουμε: 

Εγκρίνουμε από το ακαδημαϊκό έτος 1997-1998 τη λει¬ 
τουργία του Προγράμματος Μεταπτυχιακών Σπουδών 
(Π.Μ.Σ.) ΥΔΡΑΥΛΙΚΗ ΜΗΧΑΝΙΚΗ του Τμήματος ΠΟΛΙΤΙΚΩΝ 
ΜΗΧΑΝΙΚΩΝ του Δημοκριτείου Πανεπιστημίου Θράκης σύμ¬ 
φωνα με τα εξής: 

Άρθρο 1 

Γ ενικές Διατάξεις 

Το τμήμα ΠΟΛΙΤΙΚΩΝ ΜΗΧΑΝΙΚΩΝ του Δημοκριτείου Πα¬ 
νεπιστημίου Θράκης οργανώνει και λειτουργεί Μεταπτυχια¬ 


κό Πρόγραμμα Σπουδών στο γνωστικό αντικείμενο ΥΔΡΑΥ¬ 
ΛΙΚΗ ΜΗΧΑΝΙΚΗ από το ακαδημαϊκό έτος 1997-98, σύμφω¬ 
να με τις διατάξεις της απόφασης αυτής και τις διατάξεις των 
άρθρων 10 έως 12του Ν. 2083/92. 

Άρθρο 2 

Αντικείμενο -Σκοπός 

Αντικείμενο του Π.Μ.Σ. είναι η μεταπτυχιακή διδασκαλία, έ¬ 
ρευνα και πρακτική εφαρμογή σε κλάδους της Υδραυλικής 
Μηχανικής Πολιτικού Μηχανικού και αποβλέπει (α) στη χο¬ 
ρήγηση Μεταπτυχιακού Διπλώματος Ειδίκευσης (Μ.Δ.Ε.) 
στην Υδραυλική Μηχανική Πολιτικού Μηχανικού (άρθρο 12, 
παράγραφος Ια του Ν.2083/92) και (β) στην απονομή Διδα¬ 
κτορικού Διπλώματος του Τμήματος Πολιτικών Μηχανικών 
(άρθρο 3 του παρόντος). 

Σκοπόςτου Π.Μ.Σ. είναι (α) η εμβάθυνση στη γνώση και την 
πρακτική της Υδραυλικής Μηχανικής Πολιτικού Μηχανικού 
και η εξειδίκευση σε συγκεκριμένους τομείς της (β) η προα¬ 
γωγή της επιστημονικής έρευνας που διεξάγεται διεθνώς 
στο πεδίο αυτό της Επιστήμης του Πολιτικού Μηχανικού (γ) 
η δημιουργία επιστημόνων - ερευνητών που θα έχουν την υ¬ 
ποδομή και τα απαραίτητα εφόδια για την παραγωγή ανε¬ 
ξάρτητης και πρωτότυπης επιστημονικής έρευνας και για την 
προσφορά εξειδικευμένου έργου (δ) η αποτελεσματικότερη 
αντιμετώπιση των αναγκώντης χώρας σε τεχνικά έργα Πολι¬ 
τικού Μηχανικού σε σχέση με την Υδραυλική Μηχανική με την 
παροχή εξειδικευμένων στελεχών για ην μελέτη, την ανάλυ¬ 
ση, το σχεδίασμά και τη διαχείριση των έργων αυτών. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης (Μ.Δ.Ε.) στοντομέα: 

ΥΔΡΑΥΛΙΚΗ ΜΗΧΑΝΙΚΗ 

β) Διδακτορικό Δίπλωμα (Δ.Δ) Μηχανικού του Τμήματος 
Πολιτικών Μηχανικών για την κατηγορία 1 των εισαγομένων 
φοιτητών (άρθρο 4 του παρόντος) και 

γ) Διδακτορικό Δίπλωμα (Δ.Δ.) του Τμήματος Πολιτικών 
Μηχανικών για όλες τις άλλες κατηγορίες εισαγομένων φοι¬ 
τητών. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί απόφοιτοι των ακολούθων τμη¬ 
μάτων: 

1) (α) Διπλωματούχοι Πολιτικοί Μηχανικοί Τμημάτων Α.Ε.Ι. 
της χώρας ή ισοτίμων Τμημάτων Α.Ε.Ι. της αλλοδαπής (β) Δι¬ 
πλωματούχοι Μηχανικοί συγγενούς ειδικότητας Τμημάτων 
ΑΕΙ της χώρας ή ισοτίμων Τ μημάτων της αλλοδαπής. 

Απόφοιτοι ισοτίμων Τμημάτωντης ημεδαπής ή αλλοδαπής 
από θετικές ή τεχνολογικές κατευθύνσεις σε ποσοστό επί 
των εισαγομένων φοιτητών καθοριζόμενο κάθε φορά από τη 
Γ.Σ.Ε.Στου Τμήματος ύστερα από εισήγηση της Γ.Σ.Ε.Σ. του 
Τομέα Υδραυλικών Έργων. 

3) Με τον ίδιο ως άνω περιορισμό γίνονται κατ’αρχήν δε¬ 
κτές προς εξέταση και αιτήσεις υποψηφιότητας κατόχωντίτ- 
λων σπουδών λοιπών τμημάτων συγγενούς γνωστικού αντι¬ 
κειμένου, σύμφωνα μεταπροβλεπόμενα στις ισχύουσες δια¬ 
τάξεις και νόμους. 

Η απόκτηση Μ.Δ.Ε. ή Δ.Δ. από τους αποφοίτους των κατη¬ 
γοριών 1 (β), 2 και 3 δεν συνεπάγεται και την απόκτηση του 
βασικού Διπλώματος Πολιτικού Μηχανικού. 

Άρθρο 5 

Χρονική Διάρκεια 

Η χρονική διάρκεια για την απονομή του κατά το άρθρο 3 
Μεταπτυχιακού Διπλώματος Ειδίκευσης ορίζεται σε δύο (2) 

διδακτικά εξάμηνα για τη κατηγορία 1 των εισαγομένων φοι¬ 
τητών (άρθρο 4 του παρόντος) και για ορισμένες περιπτώ¬ 
σεις των άλλων κατηγοριών των εισαγομένων φοιτητών που 
εξαρτάται από τα προσόντα τους και για τις οποίες αποφασί¬ 
ζει σχετικά η Γενική Συνέλευση Ειδικής Σύνθεσης (Γ.Σ.Ε.Σ.) 
του Τμήματος ύστερα από εισήγηση της Γ.Σ.Ε.Σ. του Τομέα 
Υδραυλικών Έργων. Για όλες τις άλλες περιπτώσεις και κα¬ 
τηγορίες, η χρονική διάρκεια ορίζεται σε τέσσερα (4) διδα¬ 
κτικά εξάμηνα. 

Οι Μεταπτυχιακοί Φοιτητές (Μ.φ.) των κατηγοριών 1 (β),2 
και 3, παράλληλα μετά μεταπτυχιακά μαθήματα, απαιτείται 
να παρακολουθήσουν και να εξεταστούν επιτυχώς σε έναν α¬ 
ριθμό προπτυχιακών μαθημάτων, που καθορίζεται κατά πε¬ 
ρίπτωση από τη Γ.Σ.Ε.Σ. του Τμήματος ύστερα από εισήγηση 
της Γ.Σ.Ε.Σ. του Τομέα Υδραυλικών Έργων. 

Η χρονική διάρκεια για την εκπόνηση και απονομή του κα¬ 
τά το άρθρο 3 Διδακτορικού Διπλώματος (Δ.Δ.) ορίζεται σε έ¬ 
ξη (6) επιπλέον εξάμηνα κατ’ ελάχιστο και δώδεκα (12) διδα¬ 
κτικά εξάμηνα κατά μέγιστο, με δυνατότητα επέκτασης άλλα 
τέσσερα (4) το πολύ εξάμηνα από τη Γ ενική Συνέλευση Ειδι¬ 
κής Σύνθεσης (Γ.Σ.Ε.Σ.) του Τμήματος ύστερα από αιτιολο¬ 
γημένη εισήγηση της Γ.Σ.Ε.Σ. του Τομέα Υδραυλικών Έρ¬ 
γων. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και οι κάθε άλλου είδους εκπαιδευτικές 
και ερευνητικές δραστηριότητες για την απονομή των κατά 
το άρθρο 3 τίτλων ορίζονται ως εξής: 

ΓΙΑ ΤΟ ΜΕΤΑΠΤΥΧΙΑΚΟ ΔΙΠΛΩΜΑ ΕΙΔΙΚΕΥΣΗΣ 

Α. Μαθήματα 

ΜΑΘΗΜΑΤΑ ΚΟΡΜΟΥ (υποχρεωτικά για όλους τους Μ.Φ.) 

1. (Προχωρημένη) Ρευστομηχανική. 

2. (Προχωρημένη) Τεχνική Υδρολογία. 

3. Φυσικές, Χημικές και Βιοχημικές Διεργασίες Νερού. 

4. Ερευνητική Μεθοδολογία. 

ΜΑΘΗΜΑΤΑ ΕΠΙΛΟΓΗΣ 

Α. Κατεύθυνση: Περιβαλλοντική Υδραυλική-Αστική και Υ¬ 
γειονομική Υδραυλική 

1. Υδραυλική Περιβάλλοντος. 

2. Σχεδιασμός Εγκαταστάσεων Καθαρισμού Λυμάτων. 

3. Σχεδιασμός Εγκαταστάσεων Επεξεργασίας Πόσιμου 
Νερού. 

4. Εξειδικευμένα Υδραυλικά Έργα. 

5. Μελέτες Περιβαλλοντικών Επιπτώσεων. 

Β. Κατεύθυνση: Ποτάμια Υδραυλική-Υδραυλική Υπογείων 
Υδάτων- Γεωργική Υδραυλική και Έγγειες Βελτιώσεις 

1. Μεταφορά Φερτών Υλών σε Υδατορρεύματα. 

2. Σχεδιασμός Ταμιευτήρων. 

3. Ανάλυση Χρονοσειρών. 

4. Ασταθής Ροή σε Ανοικτούς Αγωγούς. 

5. Υδραυλική Κλειστών Αγωγών. 

6. Ροή εντός Πορωδών Μέσων. 

7. Ανάλυση Υδραυλικών Συστημάτων. 

8. Σχέσεις Εδάφους-Ύδατος-Φυτού. 

Γ. Κατεύθυνση: Θαλάσσια Υδραυλική και Λιμενικά Έργα 

1. Θαλάσσια Μηχανική. 

2. Σχεδιασμός Λιμενικών Έργων. 

3. Αριθμητικές Μέθοδοι Θαλάσσιας Μηχανικής. 

4. Παράκτια Μορφολογία. 

5. Ωκεανογραφία. 

Δ. Κατεύθυνση: Υδραυλικές Μηχανές και Υδροδυναμικά 
Έργα 

1. Υδραυλικές Μηχανές και Ενέργεια. 

2. Αντλίες. 

Ε. Κατεύθυνση: Αριθμητικές Μέθοδοι Ρευστομηχανικής 


1. (Προχωρημένη) Υπολογιστική Ρευστομηχανική. 

2. Εφαρμοσμένα Μαθηματικά. 

Β. Διάρκεια, Φύση και Διδασκαλία Μαθημάτων 

Γ ενικά 

-Το πρόγραμμα μεταπτυχιακών μαθημάτων διαμορφώνε¬ 
ται κάθε ακαδημαϊκό έτος από τη Γ.Σ.Ε.Σ. (Γενική Συνέλευση 
Ειδικής Σύνθεσης) του Τμήματος ύστερα από εισήγηση της 
Γ.Σ.Ε.Σ. του αντίστοιχου Τομέα. 

-Οι μεταπτυχιακοί φοιτητές (Μ.Φ.) εγγράφονται υποχρεω¬ 
τικά στο Π.Μ.Σ. 

-Η παρακολούθηση των μαθημάτων είναι υποχρεωτική. 

Διάρκεια και φύση μαθημάτων 

-Κάθε μάθημα διαρκεί ένα εξάμηνο δηλ. δεκατρείς (13) ε¬ 
βδομάδες και αντιστοιχεί τουλάχιστον σε τρεις διδακτικές 
μονάδες (δύο = θεωρία, δύο = ασκήσεις και παραδείγματα) 
και σε τρεις διδακτικές μονάδες. Ο αριθμός των μεταπτυχια¬ 
κών μαθημάτων δεν είναι δυνατόν να είναι λιγότερος του έξη 
(6) έκτων οποίων τέσσερα (4) είναι μαθήματα κορμού, υπο¬ 
χρεωτικά για όλους τους Μ.Φ. 

-Τα υπόλοιπα μαθήματα επιλέγονται από τον Μ. Φ. ύστερα 
από υπόδειξη του Επιβλέποντα Καθηγητή σύμφωνα με την ει¬ 
δικότερη κατεύθυνση που ακολουθείται και το πιθανό θέμα 
της Μεταπτυχιακής Διατριβής. 

-Η Μεταπτυχιακή Διατριβή αντιστοιχεί σε έξη (6) διδακτικές 
μονάδες και εκπονείται παράλληλα κατά το 2ο εξάμηνο. Είναι 
δυνατή η επέκταση του χρόνου εκπόνησης της διατριβής κα¬ 
τά ένα εξάμηνο. 

ΓΙΑ ΤΟ ΔΙΔΑΚΤΟΡΙΚΟ ΔΙΠΛΩΜΑ 

-Η επιτυχής εξέταση στα μαθήματα κύκλου σπουδών του 
Μ.Δ.Ε. θεωρείται βασική προϋπόθεση για την ανάθεση θέμα¬ 
τος και την έναρξη εκπόνησης της διδακτορικής διατριβής. 

-Δικαίωμα εγγραφής στο Π.Μ.Σ. που οδηγεί στη χορήγηση 
Διδακτορικού Διπλώματος (Δ.Δ.) μπορεί να έχουν και οι κά¬ 
τοχοι Μ.Δ.Ε. από άλλο Τμήμα του ιδίου ή άλλου ΑΕΙ της χώ¬ 
ρας, ή αντίστοιχου αναγνωρισμένου της αλλοδαπής, ύστερα 
από απόφαση της Γ.Σ.Ε.Σ. του Τμήματος και σχετική εισήγη¬ 
ση της Γ.Σ.Ε.Σ. του Τομέα. 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ' ανώ¬ 
τατο όριο σε είκοσι πέντε (25). 

Άρθρο 8 
Προσωπικό 

Στο Π.Μ.Σ. θα συμμετάσχουν τουλάχιστον δέκα (10) μέλη 
ΔΕΠ του Τμήματος Πολιτικών Μηχανικών ΔΠΘ, καθώς και 
άλλα μέλη ΔΕΠ άλλων Τμημάτωντου ΔΠΘ ή άλλων ΑΕΙ και, ε¬ 
πίσης, εξειδικευμένοι διδάσκοντες, σύμφωνα μετηνπαρ. 3α, 
άρθρο 12του Ν.2083/92. 

Άρθρο 9 

Υλικοτεχνική Υποδομή 

Θα χρησιμοποιηθεί η υπάρχουσα υλικοτεχνική υποδομή 
του Τμήματος Πολιτικών Μηχανικών (Εργαστήρια Τομέα Υ¬ 
δραυλικών Έργων, Αίθουσες Διδασκαλίας Τμήματος Πολιτι¬ 
κών Μηχανικών, Όργανα και Εξοπλισμός των Εργαστηρίων 
του Τομέα, προγράμματα λογισμικού, κλπ.). 

Περαιτέρω, θα δημιουργηθεί ειδική αίθουσα διδασκαλίας 
στην οποία θα εγκατασταθεί μία πλήρως εξοπλισμένη μονά¬ 
δα πολυμέσων, δίκτυο υπολογιστών, προβολέας και οθόνη 
μεγάλων διαστάσεων, γραφεία και κατάλληλη επίπλωση, κτλ 
με σκοπό να χρησιμοποιηθεί ως Αίθουσα Ηλεκτρονικής Δι¬ 
δασκαλίας των μαθημάτων και Υπολογιστικό Κέντρο του 
Π.Μ.Σ., χώρος διαλέξεων, κτλ. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει για πέντε (5) χρόνια. 

Άρθρο 11 

Κόστος Λειτουργίας 

Από 1-1-1997 έως 31-12-1999 το κόστος λειτουργίας υπο¬ 
λογίζεται σε δρχ. 89.474.000 που θα καλυφθεί από το πρό¬ 
γραμμα του ΕΠΕΑΕΚ και το οποίο αναλύεται ως εξής (σύμ¬ 
φωνα με την προκήρυξη του ΕΠΕΑΕΚ) : 

α) Αμοιβές (μέλη Δ.Ε.Π., εξωτερικοί Συνεργάτες, διοικητι¬ 
κό προσωπικό), 27.000.000 δρχ. 
β) Δαπάνες μετακινήσεων, 7.000.000 δρχ. 
γ) Δαπάνες για αναλώσιμα και άλλες προμήθειες, 
7.000.000 δρχ. 

δ) Δαπάνες υποτροφίας, 24.000.000 δρχ 
ε) Υλικοτεχνική Υποδομή, 20.000.000 δρχ. 
στ) Γ ενικές Δαπάνες. 4.474.000 δρχ. 

Από 1-1-2000 το ετήσιο κόστος λειτουργίας αναλύεται ως 
εξής: 

α) Αμοιβές μελών ΔΕΠ, Εξωτερικών Συνεργατών και Διοι¬ 
κητικού Προσωπικού 15.000.000 δρχ. 
β) Δαπάνες μετακινήσεων, 3.000.000 δρχ. 
γ) Δαπάνες για αναλώσιμα και άλλες προμήθειες, 
2.000.000 δρχ. 

δ) Γ ενικές Δαπάνες, δρχ. 2.000.000 δρχ. κ.ο.κ. 
ε) Δαπάνες για τη βελτίωση και ενίσχυση της υλικοτεχνικής 
υποδομής κ.ο.κ. 

Πηγές χρηματοδότησης λειτουργίας (μετά τη περίοδο 
χρηματοδότησης ΕΠΕΑΕΚ) θα είναι κυρίως κονδύλια προ¬ 
ερχόμενα από την επιχορήγηση ΤΣΜΕΔΕ για την ενίσχυση 
των Πολυτεχνικών Σχολών της χώρας, από ερευνητικά έργα, 
μελέτες, πραγματογνωμοσύνες κλπ. του Τομέα Υδραυλικών 
Έργων, από εκδόσεις, σεμινάρια, διάθεση λογισμικού, συνε¬ 
χιζόμενη εκπαίδευση μηχανικών κλπ. 

Άρθρο 12 

Μεταβατικές Διατάξεις 

- Στο Π.Μ.Σ. υποχρεωτικά εντάσσονται όσοι υπέβαλαν αί¬ 
τηση για εκπόνηση Διδακτορικής Διατριβής στο Τμήμα Πολι¬ 
τικών Μηχανικών ΔΠΘ στην κατεύθυνση Υδραυλικών Έρ¬ 
γων, μετά την ημερομηνία της συνεδρίασης της Γ.Σ. του Τμή¬ 
ματος που ενέκρινετο παρόν σχέδιο, δηλ. την 15-5-1996 και 
γιατους οποίους διαπιστώνει και αποφασίζει η Τριμελής Συμ¬ 
βουλευτική Επιτροπή ότι το αντικείμενο της διατριβής τους 
εμπίπτει στο αντικείμενο του παρόντος Π.Μ.Σ. Οι φοιτητές 
αυτοί, κατά τη μεταβατική περίοδο έγκρισης, του Π.Μ.Σ. και 
μέχρι να δημοσιευθεί το παρόν στην Εφημερίδα της Κυβέρ¬ 
νησης, υποχρεούνται στην παρακολούθηση και εξέταση των 
μαθημάτωντου εγκριθέντος Π.Μ.Σ. στο αντίστοιχο γνωστικό 
αντικείμενο. Η παρακολούθηση και επιτυχής εξέταση στα μα¬ 
θήματα αυτά εντάσσεται στα πλαίσια της εκπόνησης της δι¬ 
δακτορικής τους διατριβής και δεν οδηγεί στην απονομή 
Μ.Δ.Ε, 

- Από τους νυν υπηρετούντες υποψηφίους διδάκτορες αυ¬ 
τόματα εξαιρούνται όσοι ύστερα από σχετική άδεια της Τρι¬ 
μελούς Συμβουλευτικής Επιτροπής βρίσκονται στο στάδιο 
συγγραφής της Διδακτορικής Διατριβής. 

- Για όλους τους υπόλοιπους, θα αποφασίσει κατά περί¬ 
πτωση η Γ.Σ.Ε.Σ. του Τμήματος αν εξακολουθούν να είναι ε¬ 
νεργοί μεταπτυχιακοί φοιτητές ή όχι, ύστερα από αιτιολογη¬ 
μένη πρόταση της Τριμελούς Συμβουλευτικής Επιτροπής, η 
οποία οφείλει να παρουσιάσει τη μέχρι τώρα πρόοδο του υ¬ 
ποψηφίου στην εκπόνηση της διδακτορικής του διατριβής 
και συγκεκριμένα (α) την επιστημονική του δράση (συμμετο¬ 
χή σε συνέδρια, σεμινάρια κλπ., συμμετοχή σε ερευνητικά 


προγράμματα κ.ο.κ.) (β) την παρουσία του στο ίδρυμα και τη 
συμμετοχή του στις δραστηριότητες του και (γ) την τακτική 
κατάθεση από τη Συμβουλευτική Επιτροπή των προβλεπό- 
μενων ετήσιων εκθέσεων προόδου του υποψηφίου διδάκτο¬ 
ρα. Όσοι χαρακτηρισθούν ως ενεργοί μεταπτυχιακοί φοιτη¬ 
τές θα έχουν τα ίδια δικαιώματα και υποχρεώσεις που περι- 
γράφονται στο παρόν σχέδιο για τους μεταπτυχιακούς 
φοιτητές ενώ οι υπόλοιποι θα εκπέσουντης ιδιότητας του υ¬ 
ποψηφίου διδάκτορα του Τμήματος Πολιτικών Μηχανικών 
και θα πρέπει να υποβάλουν νέα αίτηση για την ένταξή τους 
στο Π.Μ.Σ. 

- Από τις ως άνω διατάξεις εξαιρούνται τα υπηρετούντο μέ¬ 
λη Ε.Δ.Π. 

- Κανένα πρόγραμμα Π.Μ.Σ. του Τμήματος δε θα υλοποιεί¬ 
ται, αν πριν την εφαρμογή του δεν έχει εκδοθεί έγκαιρα η α¬ 
παραίτητη σειρά διδακτικών συγγραμμάτων, βοηθημάτων, 
σημειώσεων κλπ., δεν έχει ανακοινωθεί το πρόγραμμα μαθη¬ 
μάτων, οι διδάσκοντες, το πρόγραμμα εξετάσεων με συγκε¬ 
κριμένες ημερομηνίες κ.ο.κ. 

-Με τη δημοσίευση του παρόντος στην Εφημερίδα της Κυ- 
βερνήσεως, εντάσσονται αυτόματα σε όλες τις διατάξεις 
του, όσοι φοιτητές έχουν ήδη αρχίσει πειραματικά την πα¬ 
ρακολούθηση των προβλεπομένων μαθημάτων του Π.Μ.Σ. 
(άρθρο 6του παρόντος). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Νοεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. Β7/489 (3) 

Έγκριση Διαπανεπιστημιακού - Διατμηματικού προγράμμα¬ 
τος Μεταπτυχιακών Σπουδών με τίτλο «ΜΑΘΗΜΑΤΙΚΑ 
ΤΗΣ ΑΓΟΡΑΣ ΚΑΙ ΤΗΣ ΠΑΡΑΓΩΓΗΣ» του Τμήματος Μα¬ 
θηματικών του Πανεπιστημίου Αθηνών, Πληροφορικής 
του Οικονομικού Πανεπιστημίου Αθηνών, Οικονομικών Ε¬ 
πιστημών του Πανεπιστημίου Αθηνών. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Των άρθρων 11,12 και 13του Ν.2083/92 (ΦΕΚ 159τ.Α') 
«Εκσυγχρονισμός της Ανωτάτης Εκπαίδευσης» 

β. Του άρθρου 16 παρ. 1 και 2 του Ν. 2327/1995 (ΦΕΚ 156 
τ. Α’) «Εθνικό Συμβούλιο Παιδείας, ρύθμιση θεμάτων Ερευ¬ 
νας Παιδείας κ.λ.π.» 

γ. Του άρθρου 29Α'του Ν. 1559/1985 (ΦΕΚ 137Α') « Κυβέρ¬ 
νηση και Κυβερνητικά Οργανα», όπως αυτό προστέθηκε με 
το άρθρο 27 του Ν. 2081/1992 (ΦΕΚ 154 Α') «Ρύθμιση του θε¬ 
σμού των επιμελητηρίων ... και άλλες διατάξεις» και αντικα- 
ταστάθηκε με την παράγραφο 2α του άρθρου 1 του Ν. 
2469/1997 (ΦΕΚ 38Α') «Περιορισμός και βελτίωση της απο- 
τελεσματικότητας των κρατικών δαπανών και άλλες διατά¬ 
ξεις» 

δ. Την αριθ. Ο (94) 1423 / 29-7-97 απόφαση της Επιτροπής 
Ευρωπαϊκών Κοινοτήτων, σχετικά με την χορήγηση συνδρο¬ 
μής του Ευρωπαϊκού Κοινοτικού Ταμείου (ΕΚΤ) και του Ευ¬ 
ρωπαϊκού Ταμείου Περιφερειακής Ανάπτυξης (ΕΤΠ Α) γιάτην 
υλοποίηση του ΕΠΕΑΕΚπου εντάσσεται στο Κοινοτικό Πλαί¬ 
σιο Στήριξης στην Ελλάδα. 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του Κρατικού Προϋπολο- 

γισμού, σύμφωνα με τη διάταξη της παραγράφου 4 του άρ¬ 
θρου 1 του Ν. 2469 (ΦΕΚ 38τ. Α') «Περιορισμός και βελτίωση 
της αποτελεσματικότητας-των κρατικών δαπανών και άλλες 
διατάξεις». 

3. α. Το απόσπασμα πρακτικού της Γ.Σ.Ε.Σ του Τμήματος 
Μαθηματικών του Πανεπιστημίου Αθηνών (συνεδρία 

23.6.98) 

β. Το απόσπασμα πρακτικού της Γ.Σ.Ε.Σ του Τμήματος 
Πληροφορικής του Οικονομικού Πανεπιστημίου Αθηνών (συ¬ 
νεδρία 20.5.98) 

γ. Το αποσπάσμα πρακτικού της Γ.Σ.Ε.Σ του Τμήματος Οι¬ 
κονομικών Επιστημών του Πανεπιστημίου Αθηνών (συνεδρία 

29.4.98) 

4. α. Το απόσπασμα πρακτικού της Συγκλήτου με ειδική 
σύνθεση του Πανεπιστημίου Αθηνών (συνεδρία 2.7.98) 

β. Το απόσπασμα πρακτικού της Συγκλήτου με ειδική σύν¬ 
θεση του Οικονομικού Πανεπιστημίου Αθηνών (συνεδρία 

25.6.98) 

5. Το Υ.Σ. 8252 / 23-9-98 της Δ/νσης Κ.Π.Σ. βάσει του οποί¬ 
ου διαμορφώθηκε το άρθρο 6 της παρούσης απόφασης, α¬ 
ποφασίζουμε: 

Εγκρίνουμε από το ακαδημαϊκό έτος 1997 - 1998 τη λει¬ 
τουργία του Διαπανεπιστημιακού - Διατμηματικού Προγράμ¬ 
ματος Μεταπτυχιακών Σπουδών (Π.Μ.Σ.) με τίτλο «Μαθημα¬ 
τικά της Αγοράς και της Παραγωγής» του Τμήματος Μαθη¬ 
ματικών του Πανεπιστημίου Αθηνών, του Τμήματος 
Πληροφορικής του Οικονομικού Πανεπιστημίου Αθηνών, και 
του Τ μήματος Οικονομικών Επιστημώντου Πανεπιστημίου Α¬ 
θηνών σύμφωνα με τα εξής: 

Άρθρο 1 

Γ ενικές Διατάξεις 

Τα Τμήματα: 

1. Μαθηματικών του Πανεπιστημίου Αθηνών, 

2. Πληροφορικής του Οικονομικού Πανεπιστημίου Αθη¬ 
νών, 

3. Οικονομικών Επιστημώντου Πανεπιστημίου Αθηνών. 

οργανώνου ν και λειτουργούν απο το Ακαδ. Ετος 1998-1999 

Διαπανεπιστημιακό - Διατμηματικό Μεταπτυχιακό Πρόγραμ¬ 
μα Σπουδών σύμφωνα με τις διατάξεις της απόφασης αυτής 
και τις διατάξεις των άρθρων 10 έως και 12 του Ν.2083/92 και 
της παρούσας απόφασης. Την διοικητική υποστήριξη του 
προγράμματος που προβλέπεται από το Αρθρο 11 Παρ. 1β 
του Ν2083/92 αναλαμβάνει κατ’ αρχήν το Τμήμα Μαθηματι- 
κώντου Πανεπιστημίου Αθηνών με δυνατότητα αλλαγής ανά 
τριετία μεταξύ των συμμετεχόντων τμημάτων, ούτως ώστε 
να εναλλάσσεται η διοικητική υποστήριξη μεταξύ των Πανε¬ 
πιστημίων. 

Άρθρο 2 

Αντικείμενο - Σκοπός 

Σκοπός του προγράμματος είναι να εκπαιδεύσει πτυχιού- 
χους κυρίως αλλά όχι αποκλειστικά θετικών επιστημών στην 
εφαρμογή των μαθηματικών σε θέματα που ενδιαφέρουν την 
οικονομία και την παραγωγή ούτως ώστε οι απόφοιτοι του 
προγράμματος να είναι σε θέση να εφαρμόσουν αποτελε¬ 
σματικά τις γνώσεις αυτές στα πλαίσια μιας σύγχρονης πα¬ 
ραγωγικής ή διοικητικής μονάδας. Ειδικότερα γνωστικά α¬ 
ντικείμενα του Προγράμματος είναι τα μαθηματικά της χρη¬ 
ματοοικονομικής, των ασφαλειών και της παραγωγής. 

Άρθρο 3 

Μεταπτυχιακοί τίτλοι 

Το Πρόγραμμα οδηγεί στην απονομή Μεταπτυχιακού Δι¬ 
πλώματος Ειδίκευσης στην περιοχή των Μαθηματικών της Α¬ 
γοράς και της Παραγωγής. 

Ο τίτλος απονέμεται από κοινού από τα συνεργαζόμενα 


τμήματα των Α.Ε.Ι., των οποίωντα ονόματα εμφανίζονται εις 
τους χορηγούμενους τίτλους σπουδών. 

Άρθρο 4 

Κατηγορίες εισακτέων πτυχιούχων 
Στο Π.Μ.Σ. γίνονται δεκτοί πτυχιούχοι Τμημάτων Μαθημα¬ 
τικών, Πολυτεχνικών ή Οικονομικών Σχολών και Τμημάτων 
Στατιστικής, Πληροφορικής των ΑΕΙ της ημεδαπής ή αντι¬ 
στοίχων τμημάτων της αλλοδαπής καθώς και πτυχιούχοι 
Τμημάτων των ΤΕΙ κατευθύνσεων Οικονομικής, Λογιστικής ή 
Διοίκησης Επιχειρήσεων, σύμφωνα με τις προϋποθέσεις του 
άρθρου 16 του Ν.2327/95, καθώς και απόφοιτοι άλλων τμη¬ 
μάτων ΑΕΙ της ημεδαπής ή της αλλοδαπής εφόσον ικανοποι¬ 
ούν τις αναγκαίες προϋποθέσεις για επιτυχή παρακολούθη¬ 
ση των μαθημάτων. 

Άρθρο 5 
Χρονική διάρκεια 

Η χρονική διάρκεια γιά την απονομή του κατά το άρθρο 3 
τίτλου Μεταπτυχιακού Διπλώματος Ειδίκευσης ορίζεται σε 4 
διδακτικά τρίμηνα. 

Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και οι κάθε άλλου είδους εκπαιδευτικές 
και ερευνητικές δραστηριότητες γιά την απονομή του κατα 
το άρθρο 3 τίτλου τίτλου Μεταπτυχιακού Διπλώματος Ειδί¬ 
κευσης ορίζονται ως εξής: 
α. Εισαγωγή 

Τα μαθήματα του προγράμματος διεξάγονται σε έξη (6) Δι¬ 
δακτικές Περιόδους (ΔΠ), διάρκειας έξι (6) ή επτά (7) διδα¬ 
κτικών εβδομάδων. Κατά τις τέσσερις (4) πρώτες Διδακτικές 
Περιόδους θα επιδιώκεται να υπάρχει συντονισμός με τα ε¬ 
ξαμηνιαία μαθήματα άλλων Μεταπτυχιακών Προγραμμάτων 
των συμμετεχόντων Τμημάτων. Η πέμπτη (5η) και έκτη (6η) 
Διδακτικές Περίοδοι διεξάγονται κατά την θερινή περίοδο, η 
δε έκτη (6η) είναι Σεμιναριακής Φύσεως. Η πρώτη ΔΠ είναι 
προπαρασκευαστική ανάλογα με την προέλευση του παρα- 
κολουθούντος. Κάθε ΔΠ οι συμμετέχοντες παρακολουθούν 
πέντε (5) μαθήματα ενώ στην πέμπτη (5η) και έκτη (6η) μπο¬ 
ρούν να αντικαταστήσουν συνολικά τρία (3) μαθήματα με ερ¬ 
γασία. Όλα τα μαθήματα διδάσκονται επί τρεις (3) ώρες ε- 
βδομαδιαίως με δύο (2) ώρες φροντιστηριακών ασκήσεων. 
Σε κάθε συμμετέχοντα ορίζεται Ακαδημαϊκός Σύμβουλος α¬ 
πο την Ειδική Μεταπτυχιακή Επιτροπή ο οποίος και προσυ¬ 
πογράφει τις επιλογές μαθημάτων του. 
β. Προϋπόθεση χορήγησης τίτλου ΜΔΕ 
Γιά την χορήγηση του τίτλου ΜΔΕ απαιτείται επιτυχία σε ά¬ 
λατα μαθήματα, ήτοι 30 μαθήματα - σεμινάρια, 
γ. Πρόγραμμα Μαθημάτων 
1 η Διδακτική Περίοδος 
Για αποφοίτους Θετικών Επιστημών 
Λογιστική 

Εισαγωγή στην Χρηματοοικονομική και τα Οικονομικά Μα¬ 
θηματικά 

Επιχειρησιακή Έρευνα - Μαθηματικός Προγραμματισμός 

Οικονομετρία 

Ανάλυση - Πιθανότητες 

Για αποφοίτους Οικονομικών και λοιπών Επιστημών 

Επισκόπηση Μαθηματικών 

Επισκόπηση Πιθανοτήτων και Στατιστικής 

Επιχειρησιακή Έρευνα - Μαθηματικός Προγραμματισμός 

Οικονομετρία 

Ανάλυση - Πιθανότητες 

2η Διδακτική Περίοδος 

Προχωρημένη Λογιστική - Στοιχεία Κοστολόγησης και Α¬ 
νάλυσης Ισολογισμών 

Χρηματοοικονομική-Χαρτοφυλάκια, Δικαιώματα, Κόστος 
Κεφαλαίου 

Επιχειρησιακή Έρευνα - Στοχαστικά Υποδείγματα, Δυνα¬ 
μικός Προγραμματισμός 
Στοχαστικές Ανελίξεις 
Προβλέψεις 
3η Διδακτική Περίοδος 
Οικονομική και Διοίκηση Επιχειρήσεων I 
Πληροφοριακά Συστήματα 
Μαθηματικά Υποδείγματα Παραγωγής I 
Στοχαστικές Ανελίξεις στην Χρηματοοικονομική 
Αναλογιστικά Μαθηματικά - Ασφάλειες Ζωής 
4η Διδακτική Περίοδος 
Οικονομική και Διοίκηση Επιχειρήσεων II 
Προχωρημένη Χρηματοοικονομική 
Αποτίμηση τίτλων με αριθμητικές και προσομοιωτικές με¬ 
θόδους 

Μαθηματικά Υποδείγματα Παραγωγής II 
Αναλογιστικά Μαθηματικά - Θεωρία Κινδύνου 
5η Διδακτική Περίοδος 
Πληροφοριακά Συστήματα Συναλλαγών 
Ανταγωνιστική Ανάλυση: Παίγνια και διαπραγματεύσεις 
Μαθηματικά Υποδείγματα Εμποριολογίας 
Δύο Μαθήματα από τα εξής 

Μαθηματικά Υποδείγματα Παραγωγής III (Αξιοπιστία- Ποι¬ 
οτικός Ελεγχος) 

Ειδικά Θέματα Αναλογιστικών Μαθηματικών 
Ειδικά Θέματα Στοχαστικών Ανελίξεων 
Ειδικά Θέματα Επιχειρησιακής Ερευνας 
Ερευνητική Μεθοδολογία 
6η Διδακτική Περίοδος 
Σεμινάριο Ασφαλιστικής Πολιτικής 
Σεμινάριο Χρηματοοικονομικής 
Σεμινάριο Επιχειρησιακής Ερευνας 
,·■ Σεμινάριο Διοίκησης Επιχειρήσεων 

Σεμινάριο Θεμάτων Στρατηγικών Παραγωγής 

Άρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ ανώτα¬ 
το όριο σε 30. 

Άρθρο 8 
Προσωπικό 

Η διδασκαλία θα γίνεται από μέλη ΔΕΠ των παραπάνω Τρη¬ 
μάτων, που ανέρχονται περίπου σε είκοσι (20). 

Στη διδασκαλία των μαθημάτων δύνανται να συμμετέχουν 
εκτός από μέλη ΔΕΠ των συμμετεχόντων τμημάτων και μέλη 
ΔΕΠ άλλων Τμημάτων της ημεδαπής ή της αλλοδαπής, κα¬ 
θώς και διακεκριμένοι επιστήμονες από τον ερευνητικό χώρο 
και από τον χώρο της διοίκησης και της παραγωγής. 


Άρθρο 9 

Υλικοτεχνική υποδομή 

Τα συμμετέχοντα ΑΕΙ διαθέτουν άνευ επιβαρύνσεως την 
κτιριακή υποδομή, τις βιβλιοθήκες και τον απαραίτητο εξο¬ 
πλισμό γιά την διεξαγωγή του προγράμματος. Σε περίπτωση 
που η διάθεση της κτιριακής υποδομής δεν είναι εφικτή, επι¬ 
τρέπεται η ενοικίαση των απαιτούμενων χώρων. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει γιά 10 ακαδημαϊκά έτη. 

Άρθρο 11 

Κόστος λειτουργίας 

Από 1-1-1997 έως 31-12-1999 το κόστος λειτουργίας υπο¬ 
λογίζεται σε διακόσια εβδομήντα δύο (272) εκατομμύρια 
δραχμές, που θα καλυφθεί από το πρόγραμμα του ΕΠΕΑΕΚ 
ή και από άλλες πηγές (εκτός από τους εθνικούς πόρους και 
από δίδακτρα) και το οποίο αναλύεται ως εξής (σε δρχ): 
α) Αμοιβές (μέλη ΔΕΠ, εξωτ. συνεργάτες, 

διοικητικό προσωπικό) 81.500.000 

β) Δαπάνες μετακινήσεων 19.500.000 

γ) Δαπάνες γιά αναλώσιμα και 

άλλες προμήθειες 20.000.000 

δ) Δαπάνες υποτροφίας 72.600.000 

ε) Υλικοτεχνική υποδομή 66.300.000 

στ) Γενικές δαπάνες 12.100.000 

ΣΥΝΟΛΟ 272.000.000 

Από 1-1-2000 το ετήσιο κόστος λειτουργίας αναλύεται ως 
εξής: 

α) Διοικητικά έξοδα, αναλώσιμα 10.000.000 
β) Αμοιβές διδακτικού προσωπικού 20.000.000 
γ) Δαπάνες μετακινήσεων 5.000.000 
δ) Συντήρηση - ανανέωση εξοπλισμού, εκπ. υλικού 
10 . 000.000 
ΣΥΝΟΛΟ 45.000.000 

Οι πηγές χρηματοδότησης (εκτός από τους εθνικούς πό¬ 
ρους και από δίδακτρα) έχουν ως εξής: 
α) Κοινοτική επιχορήγηση ή κοινοτικά προγράμματα, 
β) Χορηγίες Επιχειρήσεων, Οργανισμών κ.α., 
γ) Διεξαγωγή αυτοτελών επ’ αμοιβή σεμιναρίων. 

Άρθρο 12 

Μεταβατικές Διατάξεις 

Μέχρι της έκδοσης του Κανονισμού Μεταπτυχιακών Σπου¬ 
δών, τα θέματα λειτουργίας του Προγράμματος θα ρυθμίζο¬ 
νται με σχετικές αποφάσεις της Ειδικής Διατμηματικής Επι¬ 
τροπής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Νοεμβρίου 1998 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



